cyanic-selkie/wikianc huggingface dataset:
Dugald Stewart
Innflytelse
Stewart var hovedansvarlig for å gjøre den skotske filosofi synlig i Europa tidlig på 1800-tallet. På den andre halvparten av århundret, som med mange av tankene fra opplysningstiden, ble den erstattet, og Stewarts arbeid ble sett som bortimot en reproduksjon av hans mester Reid, noe som var en grov overdrivelse. Han opprettholdt Reids psykologiske metode og fortolket læren om «sunn fornuft» som ble angrepet av begge de to Mill'ene. Men deler av hans egen originalitet lå i hans egen tilgjengelighet som skilte seg fra de rene skotske tradisjoner og innpasset elementer fra moderat empirisme og franske ideologer som Pierre Laromiguière, Pierre-Jean-Georges Cabanis, og Antoine Louis Claude Destutt de Tracy. Det er viktig å merke seg den energi i hans erklæring mot ontologiens argument, og dessuten også mot Étienne Bonnot de Condillacs sensasjonalisme. Immanuel Kant, innrømmet han, kunne han rett og slett ikke forstå. Men hans omdømme hviler like mye på hans inspirerende veltalenhet, evne til å popularisere, og skjønnheten i hans penn som i originaliteten i hans arbeid.
Stewarts tekster ble redigert i 11 bind (1854–1858) av William Hamilton og fullført med en biografi av John Veitch. Matthew Stewart, hans eldste sønn, skrev også en biografi i Annual Biography and Obituary (1829), utgitt privat i 1838. For hans filosofi, se McCosh: Scottish Philosophy (1875), ss. 162–173; A Bain: Mental Science, ss. 208, 313 og app. 29, 65, 88, 89; Moral Science, ss. 639 seq.; Sir L Stephen: English Thought in the XVIII Century.
Brottsförebyggande rådet
Brottsförebyggande rådet (Brå) er en svensk statlig forvaltningsmyndighet som sorterer under Justitiedepartementet og har til oppgave å bidra til kunnskapsutviklingen innen det kriminalpolitiske området og fremme kriminalitetsforebyggende arbeid.
Virksomhet
Rådets virksomhet kan deles inn i fire grener:
Rådet gjør utvärderingar og kunnskapssammanställningar som holder vitenskapelig kvalitet og som kan anvendes som underlag av beslutningstagere innen rettsvesenet og av regjering og riksdag. Myndigheten følger og analyserer kriminalitetsutviklingen. Rådet driver skoleportalen Brottsrummet som er en faktabank om kriminalitet for ungdommer.
Tilsvarende myndigheter i resten av Norden
Tilsvarende organ i Norge heter Det kriminalititetsforebyggende råd, i Danmark Det Kriminalpræventive Råd og i Finland Rådet för brottsförebyggande.
Østerveien
Østerveien (5-91, 6-98) er en vei i bydelen Lund i Kristiansand som har sitt løp fra elvebredden ved Otra på østsiden av broen Thygesons Minde i forlengelsen av Dronningens gate via krysset som kalles Rundingen ved Lund torg til Vollebakken. 65 eiendommer er matrikulert til Østerveien som er ca 2 kilometer lang. Veinavnet ble vedtatt 30. oktober 1929.
Ny Dag (forlag)
Ny Dag var et forlag tilknyttet Norges Kommunistiske Parti. Det hadde ansvaret for nye utgivelser, mens Falken Forlag konsentrerte seg om verker skrevet før andre verdenskrig. Virksomhetene ble seinere slått sammen under Falken Forlag, som drev forlagsvirksomheten videre, fram til det ble avviklet i 2013.
Blackburn (andre betydninger)
Blackburn kan vise til:
Scott Hamilton
Scott Scovell Hamilton (født 28. august 1958 Toledo i Ohio) er en amerikansk tidligere kunstløper som deltok i de olympiske vinterleker 1980 i Lake Placid og 1984 i Sarajevo.
Lagtingsvalget på Færøyene 1962
Lagtingsvalget på Færøyene 1962 ble avholdt 8. november 1962.
Jack Irons
Jack Irons (født 18. juli 1962) er tidligere trommeslager i det californiske bandet Red Hot Chili Peppers, som i dag blir sett på som et av verdens nåværende største rockeband. Jack Irons valgte å forlate bandkameratene i den vanskelige tiden fylt med narkotika og alkohol, da den daværende gitaristen Hillel Slovak døde av en overdose i 1988.
Han har siden vært trommeslager i Pearl Jam fra 1994 til 1998, men han forlot gruppa av helsemessige årsaker.
I 2012 ble han innlemmet i Rock and Roll Hall of Fame som medlem av Red Hot Chili Peppers.
Albert Hofmann
Albert Hofmann (født 11. januar 1906 i Baden i Sveits, død 29. april 2008 i Burg im Leimental) var en sveitsisk vitenskapsmann kjent for syntetiseringen av lysergsyredietylamid (LSD) i 1938.
Tin Pan Alley
Tin Pan Alley er navnet på flere musikkdistributører og låtskrivere som dominerte populærmusikken i USA fra seint på 1800-tallet og tidlig på 1900-tallet.
Albert Hofmann
Bakgrunn
Hofmann ble født i Baden i Sveits. Han var den eldste av fire søsken. Faren var verktøymaker. Da han ble alvorlig syk måtte Albert bidra til familiens livsunderhold og tok da lære i handelsfag. Samtidig forberdte han seg på sin matura. Hans dåpsfadder, det vil si gudfar, finansierte studiet. Hofmann begynte i 1925 på kjemistudiet ved Universitetet i Zürich.
Tin Pan Alley
Tin Pan Alley var opprinnelig et spesifikt sted i New York City, West 28th Street mellom Fifth og Sixth Avenue. Det er en plakett på fortauet på 28th St mellom Broadway og Fifth som viser stedet.
Albert Hofmann
Bakgrunn
Hans hovedinteresse var planter og dyr. Han gjorde viktige oppdagelser angående stoffet kitin, noe han tok doktorgraden på i 1929, 23 år gammel.
Tin Pan Alley
Opprinnelsen til navnet «Tin Pan Alley» er uklart. Den mest populære historien er at det var en nedsettende referanse til lyden en kunne høre i gaten av mange piano som spilte forskjellige sanger samtidig, støy som hørtes ut som noen slo på tinngryter (tin pans). Etter hvert ble dette kallenavnet populært og mange år seinere ble det brukt for å skildre den amerikanske musikkindustrien generelt.
Albert Hofmann
Forskning, oppdagelsen av LSD
LSD ble fremstilt første gang av Hofmann i 1938, da han jobbet for det sveitsiske legemiddelselskapet Sandoz (nå Novartis) i Basel. Opprinnelig forsket han på soppen meldrøye.
Tin Pan Alley
Uttrykket ble enkelte ganger også brukt for å skildre alle typer områder i storbyer med mange musikkdistributører eller musikkbutikker – som for eksempel Denmark Street nær Covent Garden i London. I 1920-årene ble gaten kalt «Britain's Tin Pan Alley». Nå blir Tin Pan Alley Festival holdt her hvert år i juli.
Albert Hofmann
Forskning, oppdagelsen av LSD
Prosjektet ble satt til side i fem år, før han igjen fremstilte litt LSD-25, som stoffet ble kalt. Ved en tilfeldighet fikk han i seg litt av stoffet gjennom fingertuppene og oppdaget stoffets effekt. Senere tok han med vilje en dose på 250µg for å teste ut effekten videre.
Hofmann ble skuffet da hans oppdagelse ble trukket fra markedet etter at det ble bannlyst verden over. Han var til sin død overbevist om at medikamentet kunne hjelpe i behandlingen av psykologiske problem.
Videre karriere
Hofmann jobbet for Sandoz til han pensjonerte seg i 1971.
Hans forskning på meldrøye resulterte i flere viktige medisiner, blant annet et medikament som forhindrer blødninger etter fødsel fremdeles i bruk.
Song of Sølvi
Song of Sølvi, også kjent som Sølvi! og Sølvi solo, var en musikalsk revy formet som et en-manns-show med Sølvi Wang i alle rollene. Forestillingen ble første gang ble satt opp på Det norske teatret i 1970. Regien var ved Barthold Halle, og Egil Monn-Iversen ledet orkesteret med ni mann. Tekstene var forfattet av Bias Bernhoft, Barthold Halle, Alf Hartmann, Alfred Næss, Einar Schanke, Bjørn Sand og Sandro Key-Åberg.
Forestillingen ble en umiddelbar suksess både hos publikum og presse. Eksempelvis skrev Hans-Jørgen Hurum i Aftenposten at "Bedre revykunst er ikke sett i Norge", og Arne Hestenes i Dagbladet kalte forestillingen "Suverén".
Populariteten gjorde at Wang fikk gratulasjonshilstninger fra statsminister Per Borten, og at forestillingen dro ut på turné over store deler av Norge i regi av Riksteatret. Forestillingen ble også vist på Festspillene i Bergen i 1971. Deler av forestillingen ble senere vist i en transmisjon av NRK.
Tin Pan Alley
Opprinnelse
Med sterkere opphavsrettslover seinere i hundreåret, startet låtskrivere, komponister, tekstforfattere og forlag å samarbeide for å tjene penger på musikken.
De største musikkhusene samlet seg i New York City. Små lokale forlag (ofte knyttet til kommersielle trykkeri eller musikkbutikker) dukket opp over heile landet, og det fantes viktige regionale musikkforlagssenter i Chicago, New Orleans, St. Louis og Boston. Når en melodi ble en lokal hit, ble rettighetene til den vanligvis kjøpt fra det lokale forlaget av en av de store bedriftene i New York.
Gullalder
Musikkhusene på Manhattan var et livlig sted og mange låtskrivere, varieté og Broadway-artister og musikere kom og gikk.
Song pluggers var pianister og sangere som levde av å demonstrere sanger for låtskriverne. De fleste musikkbutikkene hadde slike pluggers ansatt hos seg. Andre var ansatt hos forlagene for å reise rundt å spille de nye sangene for folk.
Når varietéartistene spilte i New York City, besøkte de ofte forskjellige Tin Pan Alley-bedrifter for å finne nye sanger de kunne framføre. Mindre kjente artister måtte ofte betale for å få rett til å spille en ny sang, mens kjente stjerner fikk gratis kopier eller ble betalte av forlagene for å spille de, siden dette var verdifull reklame.
I starten spesialiserte Tin Pan Alley seg på melodramatiske ballader eller komiske sanger, men etter hvert tok de til seg nye, populære musikkstiler som cakewalk og ragtime. Seinere ble jazz og blues en del av industrien, men de holdt seg likevel til sanger rettet mot amatørsangere eller småbyband som kunne spille sangene de trykte og gav ut. Siden improvisering, blåtoner og andre karakteristiske trekk ved jazz og blues ikke var enkel å få ned på notearkene, ga Tin Pan Alley i stedet ut jazz- og bluesaktige pop- og dansesanger. De fleste i allmennheten seint i 1910-årene og 1920-årene visste ikke forskjellen mellom disse kommersielle produktene og autentisk jazz og blues.
Påvirkning på lov og forretninger
En gruppe musikkhus i Tin Pan Alley stiftet Music Publishers Association of the United States den 11. juni 1895, men de klarte ikke å få myndighetene til å vedta Treloar Copyright-lova, som ville ha forlenget opphavsretten for utgitt musikk til 40 år og at denne opphavsretten kunne fornyes i nye 20 år.
American Society of Composers, Authors, and Publishers (ASCAP) ble stiftet i 1914 for å støtte og verne interessene til etablerte forlag og komponister. Nye medlemmer ble bare vedtatt ved at de sponset eksisterende medlemmer. Mot slutten av 1910-årene ble det estimert at over 90 % av notearkene og grammofonplatene som ble solgt i USA, ga honorar til ASCAP.
Komponister og tekstforfattere
De største komponistene og tekstforfatterne i Tin Pan Alley var blant andre:
Største hitter
Av de største hittene til Tin Pan Alley finner en:
Abu Dhabis Grand Prix
Abu Dhabis Grand Prix er et Formel 1-løp er blitt arrangert på Yas Marina Circuit i Abu Dhabi siden. Det første løpet fant sted 1. november 2009, og med løpsstart kl. 17.00 lokal tid var dette det første F1-løpet som ble startet i dagslys og avsluttet i flombelysning etter mørkets frambrudd.
Diexi
Diexi (kinesisk: 叠溪, pinyin: Diéxī) er en storkommune i fylket Mao i bydistriktet Ngawa (Aba) i provinsen Sichuan i Folkerepublikken Kina. I år 2000 hadde den 2.697 innbyggere.
Den gamle byen Diexi ble fullstendig ødelagt av Diexi-jordskjelvet i 1933; den sank ned i innsjøen som da ble dannet (Diexisjøen).
Liechtenstein under Sommer-OL 1960
Liechtenstein under Sommer-OL 1960. Fem sportsutøvere, alle menn, fra Liechtenstein deltok i tre sporter, friidrett, skyting og sykling under Sommer-OL 1960 i Roma. Det var fjerde gangen Liechtenstein deltok i et sommer-OL, de vant ikke noen medaljer.
Joliet kraftverk
Joliet kraftverk er et kullkraftverk og et gasskraftverk ved byen Joliet sørvest for Chicago i Will County, delstaten Illinois i det nordlig-sentrale USA. Det har en installert produksjonskapasitet på 1806 MW. Dette er delstatens fjerde største termiske kraftverk målt etter installert produksjonseffekt.
Brenselkilden var sub-bitumenøst kull, men kraftverket har senere blitt konvertert til et gasskraftverk.
Yellow Medicine County
Yellow Medicine County er et fylke i den amerikanske delstaten Minnesota. Det ligger i den sørvestlige delen av staten og grenser mot Lac qui Parle County i nord, Chippewa County i nordøst, Renville County i øst, Redwood County i sørøst, Lyon County i sør og mot Lincoln County i sørvest. Det har også grense mot delstaten Sør-Dakota i vest.
Yellow Medicine Countys totale areal er 1 977 km² hvorav 14 km² er vann. I 2000 hadde fylket 11 080 innbyggere og administrasjonssenteret ligger i byen Granite Falls.
Fylket har fått sitt navn etter elven Yellow Medicine River som renner gjennom fylket.
Thakur
Thakur (også skrevet thakhor og på andre måter) er en tittel benyttet i India, særlig blant rajputene. Herskerne i flere mindre fyrstestater førte denne tittelen, noen ganger i kombinasjon med andre titler, som sahib. Den er også anvendt om andre autoritetspersoner, føydalherrer, jordeiere og ledere. Thakur kan også benyttes som en ærestittel og som en høflig tiltaleform.
Kincaid kraftverk
Kincaid kraftverk er et kullkraftverk i Christian County i delstaten Illinois i det nordlig-sentrale USA. Det har en installert produksjonskapasitet på 1320 MW, fordelt på to like store blokker / turbiner. Dette er delstatens femte største termiske kraftverk målt etter installert produksjonseffekt.
Anlegget ble påbegynt omkring 1963 og stod ferdig i 1967. Brenselkilden er sub-bitumenøst kull fra Peabody Coal's kullgruve som kraftverket ligger oppå. Det brenner 2 mill tonn kull årlig.
Gressblomsterfluer
Gressblomsterfluer (slekten Melanostoma) er en gruppe av fluer som tilhører familien blomsterfluer (Syrphidae). Gruppen omfatter over 50 beskrevne arter, av disse finnes tre i Norge.
Utseende
Små, slanke blomsterfluer, svarte (inkludert ansiktet), blanke med mer eller mindre omfattende lyse støvflekker, vanligvis med gule flekker på bakkroppen som hos hunnen gjerne er trekantede. De skiller seg fra den nærtbeslektede slekten Platycheirus på at beina alltid er slanke. Vingene er glassklare. Larvene er litt gjennomsiktig grønne.
Levevis
Gressblomsterfluene er ofte meget tallrike på gressenger, men også på våtmark, i lysninger i skogen og på ulike slags kulturmark. De besøker mange slags blomster, og kan være aktive ved så lave temperaturer som 8 ° celsius. De spiser mest pollen. I likhet med svært mange andre Syrphinae lever larvene av bladlus. De overvintrer som larver, voksne fluer kan påtreffes hele sommerhalvåret.
Alle fluer gjennomgår en fullstendig forvandling, med et puppestadium mellom stadiet som larve og voksen.
Motorskip
Et motorskip (skipstypeforkortelse MS eller M/S) er et sjøgående skip hvor fremdriften besørges av en motor, vanligvis en dieselmotor.
Min venn Balthazar
Min venn Balthazar (originaltittel: Au hasard Balthazar også kjent som Balthazar) er en fransk film fra 1966, regissert av Robert Bresson. Den handler om et esel, kalt Balthazar, som går fra eier til eier i løpet av sitt korte liv på den franske landsbygda. Filmen har, i likhet med øvrige Bresson-filmer, en elliptisk fortellerstil, uaffektert skuespill, og et ekspressivt lyddesign.
Filmens esel er hentet fra en anekdote i Idioten av Fjodor Dostojevskij, hvor prins Mysjkin forteller om sykdommen han led av under sin gjennomreise i Tyskland, og hvorledes han i Basel i Sveits ble fascinert, og nærmest helbredet, av et esels breken.
Den amerikanske filmkritikeren Andrew Sarris har skrevet at filmen «står alene på toppen av en av de luftigste tinder for kunstnerisk realiserte emosjonelle opplevelser». Min venn Balthazar ble i 2012 kåret av det britiske filmmagasinet Sight & Sound til historiens 16. beste film.
Bakgrunn
Filmen ble produsert av Mag Bodard, som i filmåret 1964 hadde hatt en suksess med Paraplyene i Cherbourg. Filmens regissør, Jacques Demy, var en erklært tilhenger av Bresson, og hadde tidligere brukt Elina Labourdette i Lola, som han hadde funnet i Bressons Damene fra Bologne-skogen.
Handling
Balthazar kommer seg snart, og Arnold bruker eselet til å guide turister rundt i Pyreneene. Når sesongen er over, rømmer Balthazar og blir med på et sirkus. Når Arnolds onkel dør, arver Arnold en formue. Men når en veldig alkohol-påvirket Arnold setter seg på Balthazars rygg for å ri hjem, faller han av, slår hodet i bakken og dør av skadene. Politiet sender Balthazar til markedet. En ivrig lokal møller kjøper eselet, men sliter ut eselet med det tunge arbeidet. En regnfull natt banker Marie, klissvåt, på døra til mølleren og ber om ly – hun har rømt fra Gérard. Faren til Marie dør kort tid senere. Men om natten kommer Gérard tilbake, for å stjele Balthazar og bruke den til å fraktesmugler-gods over grensen til Spania. Men Gérard og hans medskyldige blir snart skutt på av toll-vakter. De flykter, og overlater Balthazar til sin skjebne. Balthazar ble skutt under dette sammenstøtet. En hyrde og saueflokken dukker opp. Sauene samler seg rundt Balthazar, og eselet kollapset og dør av skadene sine.
Analyse
Balthazar blir ofte analysert sammen med sin «søsterfilm» Den voldtatte (Mouchette, 1967), i og med at de er Bressons to siste sort-hvittfilmer, har hovedkarakterer som er ofre for menneskelig ondskap, og en handling lagt til den franske landsbygda. I tillegg begynner begge filmene med at hovedkarakteren for kjærlig omsorg fra sin mor, hvorpå denne raskt forsvinner, og blir fraværende fra resten av filmens narrativ. Hovedkarakterene dør begge ute i naturen: i Den voldtatte begår Mouchette selvmord ved å rulle ut i en dam, mens i Balthazar kollapser eselet ved en ås. Begge filmer har også blitt analysert som religiøse allegorier, sammenlignbare med korsveien.
Den lille traktoren Gråtass
Den lille traktoren Gråtass er en norsk barnefilmfigur skapt av Fantasi-Fabrikken A/S i Tønsberg i 1995. Figuren er en «levende», grå traktor av typen Ferguson TE20 påsatt to «øyne» på lyktene. Navnet «Gråtass» var et utbredt norsk kallenavn for denne populære traktortypen. Gråtass-traktoren står nå i Gråtassland i Kongeparken på Ålgård i Gjesdal Kommune like utenfor Stavanger.
Filmer, produkter og sommerteater
Produksjonsselskapet Fantasi-Fabrikken AS har produsert flere TV-serier med Gråtass som har blitt sendt på NRK. Den første serien hadde premiere på TV høsten 1997. En gård i Sande i Vestfold var innspillingssted for ute-opptakene i seriene. Blant skuespillerne finner man Tor-Geir Sundal som Gamlefar, Ole-Kristian Lima som Goggen og Dagrun Anholt som Grynet.
Det ble lagd en rekke spin off-produkter, blant annet bildebøker, CD-plater, leker og klær. Det ble også produsert sommerteaterforestillinger, turné og juleforestillinger samt etablert en egen «Gråtassklubb». I 2004 kom den første kinofilmen, som fikk tittelen Gråtass – Hemmeligheten på gården. Filmen hadde regi av Trond Jacobsen og musikk av Per Fredrik Kjølner.
Familieforestillingen Gråtass ble vist på Vestfoldspillene i Tønsberg sommeren 1999. Manus og regi var ved Morten Myklebust. Senere ble forestillingen vist på Hadeland Glassverk i 2000, 2001 og 2002.
Familieparken Gråtasstunet åpnet i 2005 i Lardal i Vestfold; det bygger på historiene om Gråtass. Parken viste bondegårdstradisjoner og et sommerteater med Gråtass og vennene hans. Gråtasstunet Drift AS i Lardal måtte slå selskapet konkurs i januar 2007 tross over 50 000 besøkende. Sommeren 2007 ble årets sommerforestilling vist på Røed gård på Jeløya utenfor Moss i Østfold. I mai 2007 åpnet også egen netthandel.
Det var også en klubb som het Gråtass Klubben som ga ut medlemsblad noen ganger i året fra starten av 2000-tallet til 2006.
Albumet Gråtass - sangene fra filmene ble nominert til Spellemannprisen 2016 i klassen barnemusikk.
I 2013 fikk Den lille traktoren Gråtass sin egen kanal på YouTube med den engelske tittelen Little Grey Fergie, og har per 2020 flere hundre millioner visninger.
TV-serier, filmer og forestillinger
Nyere filmer med andre skuespillere:
Liechtenstein under Sommer-OL 1964
Liechtenstein under Sommer-OL 1964. To mannlige sportsutøvere fra Liechtenstein deltok i friidrett i Sommer-OL 1964 i Tokyo. Det var femte gangen Liechtenstein deltok i et sommer-OL, de vant ingen medaljer.
Pittsburgh Pirates
Pittsburgh Pirates er et amerikansk baseballag som spiller i Major League Baseball. De spiller sine hjemmekamper på PNC Park i Pittsburgh. Pirates ble stiftet 30. april 1887 som Pittsburgh Alleghenies og vant sin første National League-kamp mot de regjerende mesterne Chicago White Stockings, 6-2, foran nesten 10 000 tilskuere på Recreation Park. I desember 1891 skiftet de navn fra Alleghenies til Pirates.
Pittsburgh Pirates har vunnet 5 World Series-seire i 1909, 1925, 1960, 1971, og sist i 1979.
TPC at Sugarloaf
TPC at Sugarloaf er en privat golfbane i Duluth i Georgia, anlagt i 1996 som del av nettverket Tournament Players Club. Banen har 27 hull og er tegnet av Greg Norman.
Anlegget er på om lag 4800 mål og var tidligere en farm som drev oppdrett av hester og kyr, og tilhørte filantropen og finansmannen O. Wayne Rollins. Det består av tre nihullssløyfer, «The Stables», «The Meadows» og «The Pines», og var Normans første banedesign i USA.
Fra 1997 til 2008 var Sugarloaf fast vert for turneringen AT&T Classic på PGA-touren. Turneringen benyttet sløyfene «Stables» og «Meadows».
Etter å ha slitt økonomisk, og etter å ha mistet hovedsponsoren, besluttet PGA-touren å legge ned turneringen etter 2008-sesongen.
Blackburn
Blackburn er en stor by i Lancashire, England. Den er administrasjonsby for den enhetlige myndigheten Blackburn with Darwen. Den ligger nord for naturområdet West Pennine Moors ved sørenden av dalen av samme navn som elven Ribble renner gjennom. Den er lokalisert 14 km øst for Preston, 34 km nord-nordvest for Manchester og 14 km nord for grensen til Stor-Manchester. Blackburn grenser i sør mot den før nevnte Darwen. Ved folketellingen i 2001 hadde Blackburn en befolkning på 105 085 innbyggere, mens den større kommunale enheten Blackburn med Darwen hadde en befolkning på 140 700. Blackburn hadde ved folketellingen i 2011 en befolkning på 106 537 innbyggere, en svak økning siden 2001.
Vesterveien (Kristiansand)
Vesterveien var tidligere del av riksvei 40, også kalt Sørlandske hovedvei, og er hovedveiforbindelsen fra Kristiansand og videre vestover til Stavanger. Trafikken til de vestlige bydelene i Vågsbygd går også via Vesterveien frem til avkjøringen til Vågsbygdveien.
Blackburn
Blackburns tekstilsektor fikk stor tilbakegang på midten av 1900-tallet og møtte de tilsvarende utfordringer som andre tidligere industrielle byer i nordlige England; avindustrialisering, økonomisk tilbakegang, arbeidsledighet og boproblemer. Siden 1950-tallet har byen også fått betydelig innvandring, særlig fra India og Pakistan, og fått en av de høyeste andelene av muslimer i England utenfor London.
I dag er den kanskje mest kjent som hjemstedet til Blackburn Rovers FC. Byen ble nevnt av The Beatles i sangen «A Day in the Life». John Lennon hadde fått øye på en artikkel i avisen Daily Mail om at man skulle fylle alle hullene i asfalten på byens gater, og dermed skrev han linjen «I read the news today. Oh, boy. 4000 holes in Blackburn Lancashire». Dette har gitt navn til fotballklubbens uoffisielle fanzine, 4000 Holes.
Lac qui Parle County
Lac qui Parle County er et fylke i den amerikanske delstaten Minnesota. Det ligger i den vestlige delen av staten og grenser mot Big Stone County i nord, Swift County i nordøst, Chippewa County, Minnesota i øst og mot Yellow Medicine County i sør. Det har også grense mot delstaten Sør-Dakota i vest.
Lac qui Parle Countys totale areal er 2,015 km² hvorav 34 km² er vann. I 2000 hadde fylket 8,067 innbyggere og administrasjonssenteret ligger i byen Madison. Fylkets navn er fransk og betyr innsjø som snakker.
Peru under Sommer-OL 1964
Peru under Sommer-OL 1964. Peru deltok for femte gangen i et sommer-OL 1964 i Tokyo. Peru vant ikke noen medaljer.
Newton kraftverk
Newton kraftverk er et kullkraftverk og et gasskraftverk i Jasper County i delstaten Illinois i det nordlig-sentrale USA. Det har en installert produksjonskapasitet på 1151 MW, fordelt på to like store blokker/turbiner. Dette er delstatens sjette største termiske kraftverk målt etter installert produksjonseffekt.
Anlegget ble påbegynt omkring 1977 og stod ferdig i 1982. Brenselkilden er sub-bitumenøst kull og naturgass.
Reinhard
Reinhard er et mannsnavn med opphav i det germanske navneleddet *ragina, «råd», og det gammelhøytyske harti, «hard». Reginhard var den germanske formen av navnet. Reinhard brukes også som etternavn.
Utbredelse
Reinhard hadde fram til 2014 norsk navnedag 12. januar.
Reinhard er i dag et vanlig navn blant annet i Tyskland.
Kjente personer med navnet
Personene i listene er ordnet kronologisk etter fødselsår.
Blackburn with Darwen
Blackburn with Darwen er en enhetlig myndighet i Lancashire, England. Den består av administrasjonsbyen Blackburn, den mindre byen Darwen og den omkringliggende landsbygden.
Iron Cross
Iron Cross var et skinhead/Oi!-band fra Baltimore i Maryland og Washington D.C. Bandet ble stiftet tidlig på 1980-tallet og var et av de første amerikanske band innenfor denne musikkstilen. De tilhørte ikke den nynazistiske delen av skinheadkulturen.
Latrobe Valley
Latrobe Valley er et geografisk område i Gippsland i det østlige Victoria i Australia.
Det ligger øst for Melbourne og grenser i sør til Stzelecki Ranges og i nord til Great Dividing Range. Den høyeste toppen i Latrobe Valley er Mount Baw Baw som ligger rett nord for Moe.
Området har fire befolkningssentra, Warragul, Moe, Morwell og Traralgon. Moe ligger omtrentlig midt i området.
Regionen er oppkalt etter Latrobeelva som renner igjennom dalen.
Industri
De viktigste næringsveiene i området er kraftproduksjon, papirproduksjon og tømmer. Området står for 85% av Victorias strømforsyning. Kraftverk i Latrobe Valley: Hazelwood kullkraftverk, Loy Yang kullkraftverk, Yallourn kullkraftverk, Jeeralang kraftverk og Energy Brix kullkraftverk.
Styresmakter
Området er delt inn i lokalstyrene City of Latrobe (de østlige og sentrale delene) og Shire of Baw Baw (den vestlige delen).
CTU
CTU kan vise til:
Setesdalsveien (Kristiansand)
Setesdalsveien (9-707, 22-640) er en vei i Kristiansand. Setesdalsveien er hovedtrafikkåre for lokaltrafikk til bydelene og kommunen nord for bysentrum og for fjerntrafikk til Setesdal og Haukeli.
Veien har sitt løp fra rundkjøringen på Gartnerløkka øverst i Vestre Strandgate via Grim, Klappane, Krossen, Dalane, Langemyr, Strai og Mosby til kommunegrensen mot Vennesla i nord. 234 eiendommer er matrikulert til veien som er ca 14 kilometer lang. Den sammenfaller i hele sitt løp med riksvei 9.
Det er bomstasjon i Setesdalveiens nedre del ved Kristiansand kirkegård som betjener trafikk i retning sentrum.
Peru under Sommer-OL 1960
Peru under Sommer-OL 1960. Trettieen sportsutøvere fra Peru deltok i tre sporter under Sommer-OL i Roma. Peru vant ikke noen medaljer.
Morbid Latenight Show
Morbid Latenight Show er debutalbumet til den norske artisten Bertine Zetlitz og ble lansert 2. mars 1998. Platen er gitt ut på EMI.
Roverud stasjon
Roverud stasjon er en stasjon på Solørbanen. Den ble åpnet i 1893. Det nåværende stasjonsbygget er fra 1895 og ble tegnet av arkitekt Paul Due. I sin tid var Roverud stasjon en av landets travleste stasjoner for lasting av tømmer. Stasjonen ble ubetjent i 1986, men persontogene stoppet fortsatt ved stasjonen frem til persontrafikken på Solørbanen opphørte i 1990-årene. Norsk Jernbaneklubbs lokalavdeling for Solør/Odal leide stasjonen for museumsdrift, uten at det har blitt noe av. Stasjonsbygningen, ilgodshuset, godshuset, privètet og tørkehuset er fredet. I tillegg finnes kran, traktorstall, hvilebrakke og tømmerramper som ikke er fredet.
Hei løsti
Hei løsti er et album gitt ut av den norske gruppen Nordnorsk Visegruppe. Det er gruppens andre album.
Hanne Bjørklid, som sang og spilte fiolin på Nordnorsk Visegruppes første LP-plate Rav og rekling, sluttet i visegruppa vinteren 1979 og var ikke med da Hei løsti ble innspilt.
Musikkarrangementene på platen er ved Ola Graff i samarbeid med resten av gruppa.
Will County kraftverk
Will County kraftverk er et kullkraftverk og et gasskraftverk i Will County i delstaten Illinois i det nordlig-sentrale USA. Det har en installert produksjonskapasitet på 1 092–1 269 MW, fordelt på 4 blokker / turbiner. Dette er delstatens sjuende største termiske kraftverk målt etter installert produksjonseffekt.
Hei løsti
Albumet ble gitt ut på MAI, et norsk plateselskap som hadde en uttalt politikk om at utgivelsene skulle bidra til å fremme radikale og revolusjonære standpunkter.
Will County kraftverk
Anlegget ble påbegynt omkring 1955 og stod ferdig i 1963. Brenselkilden er sub-bitumenøst kull og naturgass.
Hei løsti
CD utgivelse
De to LP-platene som Nordnorsk Visegruppe ga ut, Rav og rekling og Hei løsti, er samlet på en CD som ble utgitt i 2006 av Universal.
Austin Pendleton
Austin Pendleton (født 27. mars 1940 i Warren, Ohio) er en amerikansk skuespiller, dramatiker og regissør som har opptrådt på film, TV og på teater.
Pendleton ble utdannet ved Yale University. Som teater-skuespiller, dukket han for første gang opp i oppsetningen The Last Days of Sweet Isaac som han vant en Drama Desk Award for Outstanding Performance og en Obie Award for. Senere har han vært med i filmer som The Diary of Anne Frank, Grand Hotel, Goodtime Charley og The Little Foxes, Fiddler. Han opptrådte også i TV-serien Tales from the Crypt i episoden «Doctor of Horror» der han spilte en doktor med en bisarr besettelse.
Maramureș (fylke)
Administrativ inndeling
Fylket har to municipiu, seks byer og 62 comună.
Muffins
En muffins er et lite koppformet bakverk i porsjonsstørrelse. For å få riktig størrelse og form på muffinen, brukes gjerne muffinsformer. Det finnes to forskjellige varianter på baksten; én er basert på gjær og ligner et rundstykke, og én er basert på bakepulver og er mye søtere.
Den gjærbaserte varianten er den eldste, og navnet spores tilbake til det 11. århundre i Storbritannia. Moufflet på gammelfransk betød «myk» i forbindelse med brød. Den andre varianten, basert på bakepulver, er en amerikansk oppfinnelse.
For dem som er allergiske mot egg, finnes det også oppskrifter uten egg. For dem med melkeallergi finnes det erstatninger som mandelmelk, soyamelk, havremelk og kokosmelk.
Muffinsformer
Muffinsformer, også kalt cupcakesformer, er små kakeformer beregnet på baking av muffins. Formene er vanligvis laget av sirkler av mønstret papir, silikon eller tynt metall, som er formet til en rund kopp av varierende størrelse. De fungerer både som selvstendinge kakeformer og som et mellomlegg i muffinsbrett, der de forenkler rengjøring og servering.
Ved bruk anbefales det av forhandlere å fylle formen 3/4 full med muffinsrøre for å unngå at muffinsen hever over kantene. Dersom papirformene brukes individuelt, dvs. uten muffinsbrett, er det også flere som benytter dem doble.
Det som vanligvis forbindes med muffinsformer er de runde, mønstrete papirformene, mens det opprinnelig ble brukt små kopper, derav det amerikanske navnet på muffins, som er cupcakes. På det sene attenhundretallet ble det i England ofte brukt muffinsringer, vanlige sprinkelformer i miniatyr, selv om den tids engelske muffins var en type gjærbakst heller enn dagens mer kakelignende muffins hevet med bakepulver.
Johann Bach
Johann Bach (1604–1673) var en tysk musiker og den første bekreftede komponist i musikerfamilien Bach.
Liv
Etter fem års læretid og to år som assistent, arbeidet Bach som organist og bymusikant i ulike byer i Thüringen. I 1635 ble han bymusikant og leder for Erfurts Ratsmusikanten, året etter ble han organist i byens Predigerkirche og giftet seg med læremesterens eldste datter, Barbara Hoffmann. Hun døde i barnefødsel allerede i 1637, og samme år giftet han seg med Hedwig Lämmerhirt fra Erfurt.
Johann Bach regnes som grunnleggeren av slektens såkalte «Erfurt-linje».
Betydning
Med Johann Bach ble Erfurt familien Bachs sentrum for lang tid framover, og familiemedlemmer dominerte byens musikkliv i over 100 år. I kirkebøkene for bare én av byens kirker, Kaufmannskirche, er det registrert over 60 av familiens barnedåper, brylluper og gravferder. Også Johann Sebastian Bachs foreldre var fra Erfurt.
Bare få av Johann Bachs verk er bevart; to motetter, Unser Leben ist ein Schatten, Sei nun wieder zufrieden og arien Weint nicht um meinen Tod.
Israel under Sommer-OL 1960
Israel under Sommer-OL 1960. Tjuetre sportsutøvere fra Israel deltok i sju sporter under Sommer-OL 1960 i Roma. Det var tredje gangen Israel deltok i et OL, de vant ikke noen medaljer.
Skarstad
Skarstad er ei grend og navnet på en gård i Åbygda i Bindal kommune i Nordland. Her bor det ca. 25 personer fordelt på fire gårdsbruk med samme gårdsnummer.
I middelaldersk (katolsk) tid stod det ei stavkirke på et av gårdsbrukene. Den ble betjent av en kapellan som omkom i ei sideelv til Åelva. Sideelven har fått navnet Kapellanselva etter nettopp denne hendelsen.
Danielle Campbell
Danielle Campbell (født 30. januar 1995) er en amerikansk skuespiller. Hun er mest kjent for sin rolle som Jessica Olson i fjernsynsfilmen Starstruck fra 2010.
Hun spilte også en liten rolle som Gracey Hollander i tv-serien «Prison Break» i 2006 til 2007, og er med tv-serien «The Origials», som en spin-off fra tv-serien «The Vampire Diaries» der hun spiller den 16-årige heksen Davina. Serien startet i 2013. Hun har spilt i serien "Tell me a story", som en trøblet jente.
Joppa kraftverk
Joppa kraftverk er et kullkraftverk og et gasskraftverk ved byen Joppa i Massac County, delstaten Illinois i det nordlig-sentrale USA. Det har en installert produksjonskapasitet på 1 014 MW, fordelt på 4 blokker / turbiner. Dette er delstatens åttende største termiske kraftverk målt etter installert produksjonseffekt. Operatør er Electric Energy Inc.
Brenselkilden er sub-bitumenøst kull og naturgass. Utnyttelsesgraden er høy, med en load-faktor (PLF) på 95,94%.
Beautiful So Far
Beautiful So Far er oppfølgeren til debutalbumet til den norske artisten Bertine Zetlitz og ble lansert 4. september 2000. Platen er utgitt av EMI.
Anta Gorda
Anta Gorda er en kommune i delstaten Rio Grande do Sul i sørregionen av Brasil.
Victoria (Britisk Columbia)
Victoria er hovedstad i den canadiske provinsen Britisk Columbia. Byen ligger på sørsiden av Vancouver Island og er med sine 80 032 (2011) innbyggere den største byen på øya og den 67 største byen i Canada. Victoria storbyområde har et innbyggertall på 344 630 (2011), noe som gjør den til Canadas 15 største storbyområde. I området befinner blant annet Royal Roads University seg.
Sněžka/Śnieżka
Sněžka (tsjekkisk), eller Śnieżka (polsk), er det høyeste fjellet i fjellkjeden Karkonosze/Krkonoše, en del av Sudetene. Med en høyde på 1,603 meter er det også det høyeste punktet i Tsjekkia, og ligger på grensen til Polen. På tysk kalles fjellet Schneekoppe («snøtopp»).
Fjelltoppen er i dag delt mellom Tsjekkia og Polen med et skilt som sier «landegrense» på begge språk, uten noen annen form for grensekontroll.
Beskidene
Beskidene (polsk Beskidy, tsjekkisk og slovakisk Beskydy, ukrainsk Бескиди) er en fjellkjede som strekker seg fra østlige områder av Tsjekkia gjennom nordvestlige Slovakia og sørlige Polen og inn i vestlige deler av Ukraina.
Tacubaya metrostasjon
Tacubaya er en underjordisk stasjon på linjene 1, 7 og 9 på Mexico bys metronettverk. Stasjonen ligger i bydelen Miguel Hidalgo vest for sentrum. Stasjonen er en av de traveleste på undergrunnsnettverket. Stasjonen ble åpnet 20. november 1970.
Beskidene
Beskidene er om lag 600 km lange og 50-70 km brede. De begynner øst for elven Bečva i Mähren og strekker seg mot Ukraina nord for Tatrafjellene. Hvor langt østover fjellkjeden strekker seg er derimot ikke definert. Det høyeste fjellet er derfor avhengig av hvor man definerer den østlige grensen til Beskidene. Den høyeste toppen i de vestlige delene er Babia Góra (1,725 moh.), som ligger på grensen mellom Polen og Slovakia. En større del av Beskidene er en del av De ytre Vest-Karpatene. De lave Beskidene (Beskid Nisky/Nízke Beskydy) og Bieszczady ligger øst i Beskidene og regnes ofte som en del av Skogkarpatene i Øst-Karpatene. Den høyeste toppen i den tsjekkiske delen av De schlesiske Beskidene er Czantoria Wielka (995 moh.) på grensen mellom Polen og Tsjekkia.
Tacubaya metrostasjon
Stasjonspiktogrammet er et vannbeger som viser til navnet Tacubaya, som betyr «der vannet møtes» på språket nahuatl.
Beskidene
Det er flere turistattraksjoner i fjellene, inkludert historiske trekirker og flere skisentre.
Butterfly, Butterfly (The Last Hurrah)
«Butterfly, Butterfly (The Last Hurrah)» er en sang av a-ha og deres siste innspilling før de ble oppløst 4. desember 2010. Sangen ble solgt digitalt i Norge fra 5. juli. Låta er også inkludert på 25, et samlealbum utgitt 19. juli. Låtas verdenspremiere var på mandag, 14. juni 2010.
Singelen nådde nummer 13 på VG-lista og nummer seks på radiolistene like etter.
Som mange av a-has tidligere musikkvideoer (inkludert «Take on Me»), er videoen til «Butterfly, Butterfly (The Last Hurrah)» regissert av Steve Barron.
Rafnes
Ravnes eller Rafnes gård er en herregård beliggende ved Frierfjorden i Bamble kommune og en av de opprinnelige gårdene tilhørende tettstedet Herre, Grenlandområdet, nær Porsgrunn.
Ravnes gård
Den gamle herregården av tre som lå på stedet, ble bygd for en gren av slekten Løvenskiold i 1780-årene. Datidens Louis-seize-stil krevde lyse farver, hvorfor alle bygningene var hvitmalte med sorte, glaserte panner. Pipene var plassert en på hver side av valmspissene.
Gården med tilhørende jord- og skogeiendommer eides av Løvenskioldsslekten frem til den ble solgt omkring 1920.
Gårdsbygningen brant ned i 1932, men hovedbygningen ble gjenoppført i 1935 etter tegning av arkitekt Wilhelm Svensen. I 1967 ble gården overtatt som representasjonslokaler for Norsk Hydro, som drev industri i området.
Antonio Caballero de Santa María
Antonio de Santa María Caballero også kalt Antonio de Santa María eller Antonio Caballero (født 20. april 1602 i det nordlige Spania, død 13. mai 1669 i fengsel i Kanton i Kina) var grunnleggeren av fransiskanerordenens misjonsvirksomhet i Kina i den nyere tid. Han kom til Manila på de filippinske øyer i 1629 som lektor i teologi og sjelesørger for byens japanere. I 1633 dro han sammen med dominikanerpateren Juan Bautista de Morales via Formosa til provinsen Fujian. Han ble utnevnt til leder for de fransiskanske kinamisjoner i 1643 og virket fra 1650 med stor fremgang i provinsen Shandong. Han var fransiskanernes ledende motstander mor jesuittenes misjonsmetoder l landet og ble dermed en viktig aktør under den såkalte ritestriden i Kina.
Risøyhamn
Risøyhamn er et tettsted i Andøy kommune i Nordland. Tettstedet ligger sørøst på Andøya. I Risøyhamn er det også en havn med et moderne kaianlegg som kan ta imot større fartøy.
Risøyhamn har to daglige anløp av Hurtigruten. Her ligger også den 750 meter lange Andøybrua, som går over Risøysundet og binder Andøya sammen med Hinnøya.
Risøyhamn er også det sørlige utgangspunktet for Risøyrenna, som ble åpnet i 1922 og som er 4,8 km lang. Risøyrenna gjør det mulig for større fartøy å passere mellom Andøya og Hinnøya. Risøyrenna ble utvidet i 2001.
Natt til den 16. januar 2021 ble Risøyhamn og Vesterålen rammet av en av de verste branntragediene i nyere tid, fire barn og ungdom omkom i tillegg til en voksen, mens faren til to av barna kom fra det med kritiske skader. Brannen startet i en familiehytte, årsaken til brannen er fremdeles ukjent.
Kong Harald sendte kondolansebrev til ordfører Frank Johnsen i Vågan, Lofoten kort tid etterpå.
Risøyhamn Bygdetun
I Risøyhamn ligger Risøyhamn Bygdetun, som er en av Andøymuseets to filialer. Andøymuseet er en avdeling av stiftelsen Museum Nord.
Bygdetunet har fem bygninger :
Næringsliv
Risøyhamn Baatbyggeri ble etablert på stedet i 1907. I 1929 eller 1930 ble virksomheten utvidet med to rulleslipper.
Brașov (fylke)
Brașov er et fylke (județ) i Romania. Det ligger i regionen Transilvania. Administrasjonssenteret er byen Brașov. Fylket hadde 549 217 innbyggere ved folketellingen i 2011.
Administrativ inndeling
Fylket har fire municipiu, seks byer og 47 comună.
EM i friidrett 1966 – 100 meter kvinner
100 meter kvinner ved EM i friidrett 1966 på Népstadion i Budapest, Ungarn arrangert 30. og 31. august.
Norge var ikke representert i øvelsen.
Israel under Sommer-OL 1964
Israel under Sommer-OL 1964. Ti sportsutøvere fra Israel deltok i tre sporter under Sommer-OL 1964 i Tokyo. Det var fjerde gangen Israel deltok i et OL, de vant ikke noen medaljer.
Slaget ved Carabobo
Slaget ved Carabobo (spansk: La Batalla de Carabobo) var et slag under Venezuelas frigjøringskrig fra det spanske imperiet under de hispanoamerikanske uavhengighetskrigene som ble utkjempet mellom den stor-kolombianske selvstendighetshæren under Simón Bolívar og rojalist-styrkene ledet av den spanske feltmarskalken Miguel de la Torre 24. juni 1821. Slaget endte i en avgjørende seier for Bolívars uavhengighetsstyrker, og sikret dermed Venezuelas selvstendighet.
Bakgrunn
Venezuelas frigjøringskrig startet i 1811 med en selvstendighetserklæring og var politisk koblet sammen med resten av uavhengighetskrigene i spansk Amerika. Spanske styrker klarte i 1812 å skaffe seg kontroll over landet, men krigen fortsatte lenge i en stillestående tilstand hvor rojalistene kontrollerte de større byene i nord og republikanerne kontrollerte de tynt befolkete områdene i sør. I 1819 invaderte Simón Bolívar Ny-Granada og vant en viktig seier i slaget ved Boyacá i dagens Colombia. Videre opprettet han Gran Colombia, som besto av dagens Ecuador, Colombia og Venezuela for å danne en forent front mot spanjolene.
Slaget
Rojalistene okkuperte veien fra Valencia til Puerto Cabello. Mens Bolívars styrke på omtrent 6500 soldater nærmet seg rojalistenes stillinger, bestemte Bolívar seg for å dele opp styrken sin, og sende halve styrken ut på en flankemanøver i det ujevne terrenget. På samme måte delte la Torre styrken sin, og sendte halve styrken mot Bolívars. Mens de beskjøt patriotene med muskettild, holdt rojalistene tilbake angrepet sitt en stund. Det venezuelanske infanteriet sviktet sin oppgave, og flyktet, men irlenderne, waliserne og engelskmennene fra den såkalte britiske legionen, altså britiske frivillige, kjempet hardt og inntok åsene. Omtrent halvparten av Bolívars tap var soldater fra den britiske legionen.
Colombias riksvåpen
Colombias riksvåpen består av et skjold med flere symboler. På toppen av skjoldet sitter en kondor som holder en olivenkrone. Kondoren symboliserer frihet. Det nasjonale mottoet, Libertat y Orden (Frihet og orden) er på et pergament mellom fuglen og skjoldet med svarte typer på gyllen bakgrunn. Kondoren er fremstilt med vingene utstrakt og hodet vendt mot høyre.
Slaget ved Carabobo
Slaget
Til slutt brøt patriotene gjennom rojalistenes flanke og angrep deretter la Torres styrke. Hele det venezuelanske rojalistkavaleriet valgte da å flykte fra slaget. Det spanske infanteriet valgte da å forme firkantformasjoner og kjempet hardt til de bukket under for patriotenes kavaleriangrep. Dette angrepet var så effektivt at bare omtrent 400 soldater fra ett infanteriregiment kom trygt fram til Puerto Cabello.
Nå da rojalistenes hovedstyrke i Venezuela var knust, var selvstendigheten sikret. Slaget var ekstremt ensidig; for hver døde patriot var 14-15 rojalister blitt drept eller såret. Dette er enda mer bemerkelsesverdig når en tenker på at slaget ble utkjempet på slutten av muskettenes tidsalder, hvor vinnerne av et slag som oftest mistet like mange, om ikke flere soldater enn dem de beseiret. Riktignok døde både Manuel Cedeño og Ambrosio Plaza (døde egentlig dagen etter av sår fra slaget), i tillegg til Nevado, Bolívars hund.
Betydning
Etter denne viktige seieren var Cumaná og Puerto Cabello de eneste større byene som rojalistene fortsatt kontrollerte. Cumaná ble snart inntatt, mens Puerto Cabello overga seg i oktober 1823 etter en beleiring. Det samme året sendte spanjolene styrker for å gjenerobre landet, men ble beseiret i slaget på Maracaibo-sjøen. Kampen for selvstendighet var nå over i Venezuela, men hadde kostet over halvparten av landets hvite befolkning livet. Som en del av Gran Colombias hær kjempet venezuelanerne videre under Bolívar og sammen med argentineren José de San Martíns styrker for å befri Ecuador, Peru og Bolivia, fram til den endelige seieren ved Ayacucho i 1824.
Anton Beinset
Anton Konrad Beinset (født 7. januar 1894 på Beinset i Midsund, død 16. desember 1963) var en norsk redaktør og politiker.
Foreldrene hans var bonde Kristian Ivarson Beinset (1851–1935) og Karen Marie Andreasdatter Aukratangen (1864–1934). I 1911 tok Anton Beinset middelskoleeksamen og ble samme år journalist i Hordaland Folkeblad i Norheimsund. Fra 1913 var han redaksjonssekretær i avisa Sunnhordland på Stord, og fra 1916 og fram til 1927 var han stortingsmedarbeider i avisen Den 17de Mai i Kristiania. Mellom 1920 og 1926 var han også medredaktør i ukebladet For Bygd og By sammen med Arne Falk.
Redaktøransvar fikk han fra 1928, først i Fædrelandsvennen i Kristiansand hvor han var til 1932, deretter redaktør av Tunsberg og Horten blad 1933–34 og politisk medarbeider i Dagbladet 1936–58.
Anton Beinset var en radikal venstremann, og han brukte pennen flittig for å forsvare synet sitt. Han var engasjert i mange progressive saker, og ble bl.a. medlem av Norsk Kvinnesaksforening i 1936. I 1942 ble han fengslet av nazi-myndighetene. Da han samme år slapp ut av fengsel, fikk han skriveforbud og ble nektet oppholdstillatelse i Oslo. Han flyttet da til Aukra, hvor han arbeidet som fisker og jordbruksarbeider fram til 1945.
I 1924 gav Beinset under pseudonymet Per Skrull ut ei samling petiter som han kalte Bak kulissone. I 1942 gav han ut boka Utapå øya, senere Døden går på bedehus (1945, sammen med Stein Ståle), På naustloftet og Gamle-Uri (1962), som alle er bygdeskildringer fra hans eget hjemmemiljø på Otrøya i Midsund. På Beinset i Midsund står fremdeles dikterstova hans, «Naustloftet», nylig restaurert av Midsund Slekt- og Historielag.
Kirketorget (Kongsberg)
Kirketorget i Kongsberg ligger på Vestsiden i byen. Det omkranses av Kongsberg kirke i øst, Bergseminaret i vest og Bergskrivergården mot nord. Frem mot torget løper Sølvverksgata, Kirkegata og Stukenbrocks gate.
Kirketorget var Kongsbergs tusenårssted i forbindelse med overgangen til år 2000. Tre år senere ble det rustet opp og plassen stenlagt.
Kirketorget er byens festplass og brukes til konserter under Kongsberg Jazzfestival når Tubaloon reises her.